Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 2. A gazdasági és közlekedési miniszter válasza nem érkezett meg. Megjelent azonban az év végén a kormányrendeletet módosító 277/2002. (XII. 21.) Korm. rendelet, amely ismételten meghosszabbította, immár 2003. június
Paragraph Index: 367

2002. március hónapban – híradásokban, egy eset bemutatásával – az ombudsman arról értesült, hogy országosan ismételten számos esetben mulasztották el a különbözõ intézmények kezdeményezni a halottak idõben történõ eltemettetését, köztemetését. Tájékoztatta az országos tiszti fõorvost, hogy az ismételten felmerült alkotmányos visszásságra való tekintettel az ügyben utóvizsgálatot rendelt el. Az állampolgári jogok országgyûlési biztosának korábbi jelentését és az egészségügyi miniszter erre vonatkozó válaszát a fõvárosi és valamennyi megyei tiszti fõorvosnak megküldte azzal, hogy 2002. június 30-ig folytassanak országos utóvizsgálatot, és az eredményrõl adjanak tájékoztatást. A fõvárosi és a megyei tiszti fõorvosok felkérésével történt utóvizsgálat bebizonyította, hogy a megválasztott módszer eredményes volt, mivel az ellenõrzés eljutott valamennyi intézményhez. A tiszti fõorvosok alaposan és minden esetben határidõre teljesítették a felkérést, javaslatokat adtak a további szabályozási megoldásokra. A fõvárosi és 18 megyei tiszti fõorvos együttmûködõ közremûködésével szemben csak egy megye fogadta kritikusan az állampolgári jogok országgyûlési biztosának vizsgálatát. Ebbõl a megyébõl a regionális szakfelügyelõ fõorvos készített vizsgálatot, mely kiterjedt arra a megyére is, ahol a 6 évet meghaladó temetés elmaradását tárta fel a 2001-ben zárult vizsgálat. Ebbõl a megyébõl érkezett az a vélemény, hogy téves az állampolgári jogok országgyûlési biztosának értelmezése az egészségügyi intézmények köztemetésre vonatkozó intézkedésére vonatkozón. Ezzel összefüggésben az ombudsman rámutatott, hogy nyilvánvalóan nem az intézmények végzik a köztemetést – mint ahogy ezt 19 tiszti fõorvos sem így értette és értelmezte –, de továbbra is fenntartotta álláspontját, hogy a jelzésnek, megkeresésnek innen kell kiindulni, annak érdekében, hogy az információ az önkormányzatokhoz eljusson. Ilyen megyei vélemény és a vizsgálatot érintõ minõsítés következménye az a 2001. évi intézményvezetõi álláspont, mely szerint a feltárt – 6 évet meghaladó – temetetlen állapot esetében sem terhelte mulasztás az intézményt. Az állampolgári jogok korábbi országgyûlési biztosa 2001-ben ezt a választ nem fogadta el. Az utóvizsgálat módszere eltért az alapvizsgálattól, így a megyékbõl (fõvárosból) közvetlenül érkezõ javaslatok és problémafelvetések alkalmasak voltak az összegzésre, a következtetésre és kezdeményezésre. A 2001-ben tett ajánlásra a miniszter végeztetett vizsgálatot, így az ÁNTSZ által tett javaslatok, vélemények nem jutottak el az állampolgári jogok országgyûlési biztosához. Az utóvizsgálat feltárta, hogy temetések elhúzódása, elmaradása évenkénti átlagban lényegében alig tér el egymástól. Az alapvizsgálat nyomán megtett minisztériumi intézkedés ellenére a jelenség nem szûnt meg, arányaiban nem csökkent. Az egészségügyi miniszter 3 évre vonatkozóan 1281 esetben jelezte a temetések 30 napon túli elhúzódását (1998ban 375, 1999-ben 438, 2000-ben 468). Az utóvizsgálat 2001. és 2002. évre kérte az ÁNTSZ vizsgálatát, amely bemutatta, hogy ebben a két évben a temetések 771 esetben húzódtak el (évente átlag: 385). Az ellenõrzés idõpontjáig 57 esetben a temetés még nem történt meg. Megállapítható tehát, hogy évente változatlanul 300–400 esetben fordul elõ a temetések elhúzódása. A megyei (fõvárosi) tiszti fõorvosok felvetették azt a kérdést, hogy a halál okát megállapító orvos/intézmény kiadhat-e újabb halott-vizsgálati bizonyítványt, amennyiben a hozzátartozó azt átvette, de a temetésrõl nem intézkedik, tekintettel arra, hogy az önkormányzat részére a köztemetés intézéséhez ez szükséges okmány. Ebben az esetben mennyi idõ elteltével intézkedhet az intézmény, ha esetleges felszólítás ellenére hiába vár a hozzátartozó, vagy az eltemetésre kötelezett jelentkezésére. Javaslatként merült fel, hogy a köztemetés költségét a társadalombiztosítás viselje, mert ez meggyorsítaná az eljárást. Arra vonatkozóan is javaslat merült fel, hogy jogszabály rendezze a 30 napon túli esetekben a követendõ eljárást. Itt kell megjegyezni, hogy 1982 óta lehetséges „Névtelen” megjelöléssel az anyakönyvi bejegyzés, tehát a köztemetés az ismeretlen holttest esetében is lebonyolítható, az ismeretlenség nem indokolja a temetés elhúzódását. Az állampolgári jogok országgyûlési biztosa az Alkotmányban rögzített emberi méltósághoz való jog, és az abból levezethetõ kegyeleti jog érvényesülésének vizsgálatakor számos alkalommal hivatkozott az Alkotmánybíróság határozataira. Az Alkotmánybíróság ítélkezési gyakorlatában kezdettõl fogva kiemelt jelentõséget tulajdonított az emberi méltósághoz való jognak, amelyet az alkotmányos alapjogok hierarchiájának élére helyezett.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes